钦定古今图书集成/明伦汇编/官常典/第634卷 > 李仲琁
## 钦定古今图书集成/明伦汇编/官常典/第634卷 > 李仲琁

按《魏书李顺传》：“顺族子肃，肃从弟皦，皦从弟仲琁，奉
朝请、定雍二州长史、弘农太守。先是，宫、牛二姓阻崄
为害，仲琁示以威惠，并即归伏。还除卫将军、金紫光
禄大夫，仍除北雍州刺史，将军如故。转车骑将军、左
光禄大夫。天平初，迁都于邺，以仲琁为营构将作，进
号卫大将军，出除车骑大将军、兖州刺史。仲琁以孔”
子庙墙宇颇有颓毁，遂改修焉。还，除将作大匠。所历
并清勤有声。年六十六卒。赠骠骑大将军、仪同三司、
青州刺史。